Belangrike dinge wat jy nie op universiteit leer nie - Solidariteit Wêreld LoopbaanSolidariteit Wêreld Loopbaan
Tuis › Artikels › Belangrike dinge wat jy nie op universiteit leer nie
ʼn Graad is steeds ʼn gesogte kommoditeit in die hedendaagse wêreld, wat gebuk gaan onder ʼn gebrek aan vaardighede. Dit gaan nie slegs oor die graad en die bykomende “harde vaardighede” nie, maar ook oor skouers te skuur met geleerde meerderes en eweknieë.
Nogtans sal daardie drie of vier jare nie voldoende wees om jou alles te leer wat jy moet weet om in die volgende paar dekades te floreer nie. Die verkryging van ʼn tersiêre kwalifikasie is in der waarheid slegs die begin van ʼn langtermyn-ervaring waarop die meeste mense swak voorberei is.
“Ongelukkig bied die tipiese universiteit nie kursusse aan oor hoe om bevordering te kry, met ʼn moeilike baas te werk en die kantoor-opset te navigeer nie,” sê skakelbeampte en kenner Ashley Cobert.
“Al het jy in jou universiteitsjare geleer hoe om veelvuldige projekte gelyktydig te hanteer, jou tyd te bestuur en ʼn uitstekende Excel-model te skep – almal noodsaaklikhede in die werkplek – is die regte wêreld gevul met baie meer verrassings wat jy eers sal verstaan wanneer jy daar aankom.”
So, wat het hulle jou nie op universiteit geleer nie wat so belangrik is? Kom ons kyk na ʼn paar van hierdie vaardighede.
Werk saam met dieselfde baas en kantoorpolitiek
“Professors kom en gaan. Alhoewel mense nie meer so lank as tevore in poste bly nie, gaan jy tipies vir meer as een semester dieselfde werkgewer hê,” sê Matt OKeefe, bemarkingspesialis.
Dit beteken dat jy nie kan waag om aan die base se verkeerde kant te kom nie. “Terwyl begeesterde verskille met professors grootliks aangemoedig word, word konflik met jou werkgewer byna altyd afgekeur. Maak ʼn goeie indruk en bly in hulle goeie boekies solank as wat jy in hulle werkplek bly.”
Dit skakel in met die hantering en voordeel te trek uit kantoorpolitiek. Dit is ʼn onvermydelike deel van werk en in plaas van daardeur afgeskrik te word, moet jy so gou as moontlik leer om “die spel te speel”. Ongelukkig behandel die meeste professors en kursusse hierdie element op ʼn uiters oppervlakkige en terloopse wyse.
“Jy sal moet leer hoe om die subtiele sosiale aspekte van jou kantoorkultuur en die mense wat dit skep te hanteer; die ontvangsdame wat ʼn groet in die oggend sal waardeer, die kollega wat te veel vrae aanstootlik vind, en die bestuurder wat telkens jou idees afskiet. Jy sal nie meer net saam met jou eweknieë werk nie; jy sal moet verstaan hoe mense uit alle generasies en agtergronde funksioneer,” sê Cobert.
Daarbenewens, sê sy, sal jy meer bedag moet wees ten opsigte van terugvoer en meer vaardig word in die verstaan daarvan en jou reaksie daarop.
Dit hou verband met, en is bykomend tot, die hantering van jou base en kollegas.
“Wat jy nie op universiteit leer nie is dat sodra jy gegradueer het, jy en jou vriende nie meer saamgegooi is in die omtrek van ʼn kampus nie. Die meeste van jou kollegas by jou werk sal waarskynlik ook nie in jou ouderdomsgroep val nie,” sê OKeefe.
“Die lewe, ten minste aan die begin, gaan moontlik ʼn bietjie eensamer word. Met tyd sal jy ʼn groep mense opbou op wie jy kan staatmaak en met wie jy kan sosialiseer, maar jy het waarskynlik nie onderrig ontvang in die gevoel van isolasie wat op jou wag in die lewe ná universiteit nie.”
Hoe om bevredigende werk te vind
Die meeste graduandi voel bloot so gelukkig om ʼn werk te hê dat hulle nie regtig dink aan wat hulle werklik sou wou doen nie. “Jy het waarskynlik skool verlaat met ten minste ʼn vae idee oor watter loopbaan jy wou volg, maar met die uitsondering van ʼn klein, gelukkige minderheid, loop hierdie idees hulle vas teen die realiteite van ʼn taai arbeidsmark en vervelige dag-tot-dag realiteite,” skryf Jessica Stillman, bydraer tot Inc.com.
Wat jy behoort te doen, sê Stillman, is om slim vrae te begin vra en klein eksperimente uit te voer.
Verantwoordelikheid en verantwoordbaarheid
Jy kan klasse nie bywoon nie en nogtans universiteit slaag, maar jy sal jou sokkies moet optrek in die werkplek. “Jy sal verantwoordbaarheid wees (in sommige gevalle alleen) vir werk, projekte, vergaderings, en baie, baie e-posse. As jy een hiervan mis of iets opmors, kry jy nie bloot ʼn swak gradering wat later met ekstra krediet opgemaak kan word nie. Jou werk affekteer ander, en dit affekteer ʼn besigheid,” sê Cobert.
“Nadat jy gegradueer het, is dit aanloklik om ʼn sug van verligting te slaak – die moeilike deel is verby! Nie so vinnig nie. As jy werklik in jou loopbaan – en die lewe – wil uitblink, moet jy aanhou leer. Dit stel jou in staat om op hoogte te bly in jou vakgebied, en nuwe dinge te ontdek wat die lewe voortdurend interessant maak,” skryf Tara Struyk op die webwerf oor persoonlike finansies, Wisebread.com.
As jy op die voorpunt van die kurwe wil bly en kompeterend wil wees, sal jy voortdurend moet leer en lees. Die wêreld van werk gaan nie vir jou wag nie.
Ashley Cobert, n.d., “5 job skills you didn’t learn in college”, https://www.themuse.com/advice/5-job-skills-you-didnt-learn-in-college.
Jessica Stillman, 26 June 2017, “5 essential skills they don’t teach you in college (and how to learn them fast)”, https://www.inc.com/jessica-stillman/5-essential-skills-they-dont-teach-you-in-college-and-how-to-learn-them-fast.html.
Matt OKeefe, n.d., “6 lessons about life that I didn’t learn in college”, https://www.lifehack.org/articles/productivity/6-lessons-about-life-that-didnt-learn-college.html.
Tara Struyk, 5 August 2013, “10 things you didn’t learn in college (but you should have)”, https://www.wisebread.com/10-things-you-didn-t-learn-in-college-but-you-should-have.